Lav et referat af nedenstående tekst:

Tekst:
Det har været en hård tid for Sussi Nielsen. Hendes mand og musikpartner, Leo Nielsen, gik bort den 18. februar. Den 25. februar blev han bisat. Og selvom hun fortsat er i sorg, så er der lysere tider på vej. Det fortæller hun selv på sin Instagram-profil i et opslag. Men fredag aften skal der gang i stemmen igen. Her skal Sussi og hendes nye band "Sussi og drengene" nemlig spille på Jernkroen i Nibe. - Jeg tror det bliver rigtig super. Jeg er stadig klar til at sparke ud med benet, siger Sussi Nielsen og giver et luftspark. 100 billetter er blevet solgt til arrangementet og allerede en time før er gæsterne ved at indfinde sig. Det samme gælder for journalisterne fra forskellige medier, der er med denne aften. En af aftenens publikummer er Michelle Bjergsø fra Suldrup. Hun er afsted med en gruppe venner. - Det bliver en hyggelig aften, det er jeg sikker på, siger hun. Du er jo ret ung i forhold til bandets almindelige publikum. Hvad er det, du mener de kan? - Det er stemningen, der gør det hele. Og tak fordi du siger, jeg er ung! siger hun glad med en øl i hånden.

Referat:
TV2 Nord var med på Jernkroen, hvor Sussi og Drengene skal spille i aften.